මාධ්‍ය වෙත අද විශේෂ ප්‍රකාශයක් සිදුකරමින් ඔහු සඳහන් කළේ ඇහැලියගොඩ,  කුලියාපිටිය යන පොලිස් බල ප්‍රදේශවලට මෙන්ම කුරුණෑගල මහ නගර සභා බලසීමාවට ද හෙට උදෑසන 5 සිට එළඹෙන නොවැම්බර් 9 වනදා උදෑසන 5 දක්වා නිරෝධායන ඇඳිරි නීතිය ක්‍රියාත්මක බවයි.මේ අතර, මේ වන විට නිරෝධායන ඇඳිරි නීතිය ක්‍රියාත්මක කුලියාපිටිය පොලිස් බල ප්‍රදේශ 5ට ද නොවැම්බර් 9 වන දා උදෑසන 5 දක්වා ඇඳිරි නීතිය ක්‍රියාත්මක බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ සඳහන් කළේ.එමෙන්ම ඇඳිරි නීිතිය ක්‍රියාත්මක ප්‍රදේශවල සේවා හැඳුනුම්පත, ඇඳිරි නීති බලපත්‍රයක් ලෙස භාවිතයට ගත හැකි ආයතන සංඛ්‍යාව 89 දක්වා ඉහළ දැමූ බව  ද පොලිස් මාධ්‍ය ප්‍රකාශකවරයා සඳහන් කළා.මෙහිදී පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ වැඩිදුරටත් සඳහන් කළේ නිරෝධායන ඇඳිරි නීතිය පනවනු ලැබූ පසුගිය 29 සහ 30 යන දිනවල බස්නාහිර පළාතෙන් පිටතට ගිය 550 දෙනෙකු එම ස්ථානවලම නිරෝධායන ක්‍රියාවලියට යොමු කර ඇති බවයි.